Luciano Pavarotti

Luciano Pavarotti (* 12. Oktober 1935 ä Modena;  † 6. September 2007 ä Modena). Hä woch änä van d beitste Tenöör, di öt joov.

 Si Lääve 
Pavarotti koom us normale Vorhältnesse. Sing Äldere woore Bäckerslüü un hä wood z’isch Liihrer, ongerichte ävver mä 2 Joohr. Do singe Papp och ön joo Stemm hott, braat hä Luciano öt Sänge beij. 1956 entscheed hä sisch, met öt Sänge Jeld z vordeene un woohl öt zo singe Beroff maache. Hä studierde ä Modena un spiir ä Mantua Jesang. Dat Studium woch ävver ö suu düür, dat hä övver 6 Joohr nävvebeij Versescherungen verkoovde. Sons hött hä net studiere könne.

1961 jewonn hä dr ischte Priiß en önö Jesangswettbewerb. Dä bestäng doruss, d Roll van dr Rodolfo ä Puccinis Oper [[La Bohème än öt Theater va Modena z spälle. D Opführung woch önö jruuße Erfolsch un hä wood ä völl Opernhüser äjölaahne. Su koom hä no Amsterdam, Wien un no Zürich.

Lucianos Stemm entweggelnde sisch em Laufe van d Zitt. Us dr lyrische Tenor wood önö Sänger vöör dramatische Stöcke.

Jö mii hä song, jö bekannder wood hä un so duurde öt net lang, bes dat hä och än Amerika un Australie song. Sälvs Opere wi d Scala ä Mailand övv d Met ä New York bleete häm net vorschlooße. Mo kann saare, dat 1965 dr Avang van sing Karriere bejonn.

Ä Philadelphia vong hä a, jong Sänger dörch önö Wettbewerb z fördere.

1990 koome 3 Tenöre z’samme. Hä, Jose Carreras un Placido Domingo maade d Drei Tenöre op un woode domit weltbökannt.

2001 kräät Pavarotti dr World Social Aword, wat ön jruuße Auszeischnung woch.

Pavarotti hiirode 2002 sing Sekrätärin Nicoletta Mantovani. Sei bekoome Zwillinge, wovan ävver mä e Kengk övverläävde. 3 Döötisch hot Pavarotti at us d ischte Ehe met Adua Pavarotti.

Bei önö Optritt en d Metropoltion Opera ä New York joov hä 2004 öt Äng van sing Bühnenkarriere bökannt. Konzerte woohl hä ävver immer noch jävve.

Em Juli 2006 stallte s bei Pavarotti Krebs vass un hä wood opereerd. Onjeväär 1 Joohr spiidr, em Aujust 2007 wood hä wääje ön Lungenentzündung en öt Spitaal äjölävvert un am 4. September entlosse. Am 6. September storv Pavarotti d’heem em Aldr va 71 Joohr.

 Jätt z lääse 
 Ön Biografii 
 D offiziäll Siij va Luciano Pavarotti

Saachjrupp:Mann
Saachjrupp:Sänger